Document ID: 32003D0436

Rozhodnutie Komisie
zo 16. júna 2003,
ktorým sa mení a dopĺňa rozhodnutie 2002/975/ES o zavedení očkovania na doplnenie opatrení na tlmenie infekcií nízkopatogénneho moru hydiny v Taliansku a o osobitných opatreniach na obmedzenie premiestňovania
[oznámené pod číslom dokumentu C(2003)1834]
(Text s významom pre EHP)
(2003/436/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách v obchode s niektorými živými zvieratami a produktmi v spoločenstve s cieľom dobudovať vnútorný trh [1], naposledy zmenenú a doplnenú smernicou Európskeho parlamentu a Rady 2002/33/ES [2], najmä na jej článok 10 ods. 4,
so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vo vnútri spoločenstva s cieľom dobudovať vnútorný trh [3], naposledy zmenenú a doplnenú nariadením (ES) č. 806/2003 [4], a najmä na jej článok 9 ods. 4,
so zreteľom na smernicu Rady 92/40/EHS z 19. mája 1992, ktorou sa zavádzajú opatrenia spoločenstva na tlmenie moru hydiny (aviárnej influenzy) [5], naposledy zmenenú a doplnenú nariadením (ES) č. 806/2003, a najmä na jej článok 16,
keďže:
(1) v rokoch 1999 a 2000 boli v Taliansku hlásené ohniská vysoko patogénneho moru hydiny podtypu H7N1 s ničivými hospodárskymi stratami pre hydinársky priemysel. Pred touto epidémiou sa v uvedenej oblasti šíril vírus s nízkou patogenitou;
(2) počas sledovania moru hydiny bola v októbri 2002 v oblastiach Veneto a Lombardia zistená prítomnosť nízkopatogénneho vírusu moru hydiny podtypu H7N3;
(3) na tlmenie šírenia infekcie vírusu nízkopatogénneho moru hydiny schválila Komisia rozhodnutím 2002/975/ES očkovací program [6];
(4) výsledky tohto očkovacieho programu oznámené na niekoľkých schôdzach Stáleho výboru pre potravinový reťazec a zdravie zvierat sú všeobecne priaznivé z hľadiska tlmenia choroby vo vnútri pásma očkovania. Infekcia sa však rozšírila do niektorých oblastí, ktoré susedia so zriadeným pásmom očkovania;
(5) pásmo očkovania by sa preto malo rozšíriť, aby zhŕňalo oblasti s rizikom šírenia vírusu, pričom sa v súlade s tým použijú prísnejšie opatrenia na jeho sledovanie a obmedzenie obchodu;
(6) opatrenia uvedené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha I k rozhodnutiu 2002/975/ES sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 16. júna 2003

Labels: 3
0
18
6